Θύμα κλοπής μέσα στο σπίτι του, φέρεται να έπεσε ο πρώην υπουργός Δημόσιας Τάξης Νίκος Τόσκας.

Οι πληροφορίες από την Αστυνομία, αναφέρουν ότι οι δράστες αφαίρεσαν αναμνηστικές πλακέτες, αλλά και κάποια έγγραφα. Η έρευνα εστιάζεται σε Ρομά, που ο πρώην υπουργός είχε απασχολήσει, προκειμένου να του καθαρίσουν αποθήκη, η οποία είχε πλημμυρίσει.

Από τα μέχρι τώρα στοιχεία, δεν διευκρινίζεται εάν η κλοπή έγινε κατά τον χρόνο απασχόλησης των Ρομά ή κάποια άλλη στιγμή. Όπως αναφέρουν πηγές της αστυνομίας πάντως, ο κ. Τόσκας δεν κατήγγειλε την κλοπή στην ΕΛ.ΑΣ.